Abdulaziz Komilov AQSh davlat kotibi Mayk Pompeo bilan uchrashdi

O‘zbekiston tashqi ishlar vaziri Abdulaziz Komilov 23-sentabr kuni Nyu-Yorkda AQSh davlat kotibi Mayk Pompeo bilan uchrashdi. Ushbu uchrashuv “Markaziy Osiyo—AQSh” (C5+1) shaklidagi vazirlar muloqoti doirasida bo‘lib o‘tgan.

Eslatib o‘tamiz, Abdulaziz Komilov boshchiligidagi O‘zbekiston delegatsiyasi 21-sentabrdan beri AQShda bo‘lib turibdi. Tashrif doirasida delegatsiya C5+1 shaklidagi vazirlik uchrashuvidan boshqa tadbirlarda ham ishtirok etadi.
 Abdulaziz Komilov BMT Bosh Assambleyasining navbatdagi sessiyasida ishtirok etish uchun AQShga boradi
Xususan, tashrif dasturidan BMT Bosh Assambleyasining 74-sessiyasida, jumladan E’tiqod erkinligini himoya qilish Global chaqiruvi taqdimotiga bag‘ishlangan yuqori darajadagi tadbirda, Iqlim ta’sirlari bo‘yicha BMT Sammitida, Osiyoda hamkorlik va ishonch choralari bo‘yicha kengashining (OHIChK) vazirlar uchrashuvlarida ishtirok etish rejalashtirilgan.
Bundan tashqari, Nyu-Yorkda xorijiy mamlakatlar delegatsiyalari bilan qator ikki tomonlama uchrashuvlar o‘tkaziladi; Vashingtonda AQSh rasmiylari bilan muzokaralar o‘tkazish va O‘zbekiston—AQSh kun tartibi masalalarini muhokama qilish ham ko‘zda tutilgan.